|  |  |
| --- | --- |
| Ügyiratszám: C/19791-32/2025.  Előterjesztő: Kónya Ágnes elnök  Szakmai előterjesztő: dr. Gujka Attila irodavezető  Ügyintéző: Zsámberger Katalin ügyintéző | **Tárgy:** A2025. I. fordulós Humán Pályázati Keretre érkezett pályázatok elbírálása **Melléklet**: pályázatokat összesítő táblázat |
|  |

**ELŐTERJESZTÉS**

Cegléd Város Önkormányzata Képviselő-testületének Humán Bizottsága

2025. május 13-i ülésére

**Tisztelt Bizottság!**

Cegléd Város Önkormányzat Képviselő-testületének Humán Bizottsága az 53/2025. (III.17.) HB határozattal közzétette a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendelet (továbbiakban: rendelet) alapján alapított Humán Pályázati Keret 2025. I. forduló pályázati felhívását.

Pályázni a 2025. január 1. és 2025. augusztus 31. között megvalósuló, a pályázati felhívás szerinti célokra lehetett.

A pályázati felhívásra a benyújtási határidőn belül – 2025. április 23. 12:00 óráig – összesen 30 darab pályázat érkezett, a pályázatokban szereplő támogatási igény összesen **12.024.700 Ft**. A pályázatok a rendeletben szereplő érvényességi kritériumoknak megfelelnek.

A beérkezett pályázatok legfontosabb adatai az előterjesztésmellékletben foglalt táblázatban találhatók. A beérkezett pályázatok teljes egészében megtekinthetők munkaidőben a Hivatal 209. számú irodájában.

Kérem a Tisztelt Bizottságot, hogy a jelen előterjesztéshez mellékelt táblázatban feltüntetett pályázatok vonatkozásában a támogatási összegekről döntését meghozni szíveskedjen, figyelembe véve azt, hogy a Humán Pályázati Keret 2025. I. fordulós keretében **4.500.000 Ft áll rendelkezésre,** és a pályázatonként **maximálisan odaítélhető támogatás 500.000 Ft.**

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, Cegléd Város Önkormányzata 2/2023. (I.31.) önkormányzati rendelet 9. § (2) bekezdése alapján **minősített szavazati arányt** igényel.

Cegléd, 2025. május 5.

Kónya Ágnes sk.

elnök

**I. Határozati javaslat**

**Cegléd Város Önkormányzata Képviselő-testületének Humán Bizottsága** – a Képviselő-testület és szervei szervezeti és működési szabályzatáról szóló 22/2024. (XI.12.) önkormányzati rendelet 4. melléklet4.3.1.5. alpontjában átruházott hatáskörében eljárva –

1. Megállapítja, hogy a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendelet alapján a benyújtott pályázatok érvényesek.
2. Támogatja a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendeletalapján a Humán Pályázati Keret jelen határozat elválaszthatatlan mellékletét képező táblázatában feltüntetett pályázatokat, a táblázatban szereplő javasolt támogatási összegekkel a 2025. évi költségvetési előirányzata terhére.
3. Felhatalmazza a Polgármestert a támogatási szerződések aláírására.
4. Utasítja a Ceglédi Közös Önkormányzati Hivatalt a szükséges intézkedések megtételére, és a pénzügyi fedezet rendelkezésre állás esetén a támogatások átutalására.

Határidő: 1. és 2. pontok tekintetében: azonnal

3. pont tekintetében: 2025. 05. 30.

4. pont tekintetében: az anyagi fedezet rendelkezésre állása esetén folyamatos

Felelős: Kónya Ágnes elnök, Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtók
3. Pénzügyi Iroda
4. Irattár

**II. Határozati javaslat**

**Cegléd Város Önkormányzata Képviselő-testületének Humán Bizottsága** – a Képviselő-testület és szervei szervezeti és működési szabályzatáról szóló 22/2024. (XI.12.) önkormányzati rendelet 4. melléklet4.3.1.5. alpontjában átruházott hatáskörében eljárva –

1. Nem támogatja a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendeletalapján a Humán Pályázati Keretből a jelen határozat elválaszthatatlan mellékletét képező táblázatban 0 Ft-tal szereplő pályázatokat.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal

Felelős: Kónya Ágnes elnök, Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtók
3. Pénzügyi Iroda
4. Irattár

Az előterjesztést láttam:

Dr. Diósgyőri Gitta

címzetes főjegyző

|  |  |  |  |  |  |  |  |
| --- | --- | --- | --- | --- | --- | --- | --- |
| **Sor-szám** | **Pályázó** | **Lakcím/székhely** | **Pályázat célja** | **Összköltség** | **Igényelt támogatás** | **Megjegyzés** | **Javasolt támogatás** |
| 1. | **Jung Gábor** | 2700 Cegléd, Gémeskút u. 51. | Öt db padasztal és kettő darab kerékpártámasz elhelyezése a Fürdő tó környezetében. | 600.000 Ft | 500.000 Ft | A városi főépítésszel és a VÁRVAG Nonprofit Kft-vel egyeztetve.- |  |
| 2. | **Muir Anikó** | 2700 Cegléd, Bocskai u. 13. | A nyelviskola (Helen Doron) diákjainak és családjuknak családi sportnap szervezése a Budai úti tó, fürdő, futópálya területén. | 465.000 Ft | 400.000 Ft | - |  |
| 3. | **Bende Tibor** | 2700 Cegléd, Honvéd u. 5. | Bende Tibor szerzői est 30 év szerzeményeiből a Művelődési Központban 2025.06.21-én. | 685.000 Ft | 500.000 Ft | - |  |
| 4. | **Székelyné Nagy Zsuzsanna** | 2700 Cegléd, Bercsényi u. 44. | Kávéházi beszélgetés Parti Nagy Lajos Kossuth- és József Attila-díjas költővel, íróval, drámaíróval, műfordítóval 2025.május 7-én a Délibáb Kávézóban. | 170.000 Ft | 150.000 Ft | - |  |
| 5. | **Dr. Koltói Ádám** | 2700 Cegléd, Furulya u. 24. | Betűvetéseim, válogatás 60 év terméséből című gyűjteményes könyv kiadása. | 708.435 Ft | 500.000 Ft | **-** |  |
| 6. | **Ceglédi Város-védő és Szépítő Egyesület** | 2700 Cegléd, Szabadság tér 5. | Ceglédi és sümegi fiatalok közös hagyomány ápoló és örökségvédő tábora XIV. alkalommal Cegléden. | 500.000 Ft | 400.000 Ft | - |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Sor-szám** | **Pályázó** | **Lakcím/székhely** | **Pályázat célja** | **Összköltség** | **Igényelt támogatás** | **Megjegyzés** | **Javasolt támogatás** |
| 7. | **Ceglédi Futó Club Egyesület** | 2700 Cegléd, Teleki utca 9. 2/23. | IV. Ceglédfürdő Futófesztivál megrendezése 2025.05.24-én, egészségügyi szűrővizsgálatokkal, egészségmegőrzéssel kapcsolatos bemutatókkal, tájékoztatókkal, véradással. | 4.200.000 Ft | 500.000 Ft | **-** |  |
| 8. | **"EMBER-KÉK"** alapítvány | 2700 Cegléd, Buzogány utca 23. | Hátrányos helyzetű gyermekcsoport hagyományőrző táboroztatása 2025. 06.03-2025. 06. 04. között Szentkirályon. | 550.000 Ft | 450.000 Ft | - |  |
| 9. | **Ceglédi Nagycsaládosok Közhasznú Egyesülete** | 2700 Cegléd, Kossuth F. utca 50. 2 3/12. | Részvétel Cegléd város gyermeknapi rendezvényén, valamint az egyesület saját gyermeknapjának megrendezése | 99.000 Ft | 90.000 Ft | **-** |  |
| 10. | **Perlaki Katalin** | 2700 Cegléd, Bocskai u. 2. | III. Jógafesztivál megrendezése a Malomtó szélen 2025.06.01-jén | 620.000 Ft | 400.000 Ft | **-** |  |
| 11. | **Living Action Kft.** | 2700 Cegléd, Mizsei út 49/A. | Tollaslabda adogató gép beszerzése utánpótlás játékosok edzéseinek segítésére, hogy a versenyeken elért eredményeikkel Cegléd város hírnevét öregbítsék a sport területén | 825.000 Ft | 500.000 Ft | 1 db ártájékoztató csatolva |  |
| 12. | **Nagy Krisztián** | 2700 Cegléd, Mizsei út 49. | 10 db iskolai tollaslabda szett (16 ütő, 2 háló, 1 táska, 3 cső labda) beszerzése minden ceglédi oktatási intézmények, hogy a gyermekek a szünetekben és a napköziben a szabadidejüket hasznosan és egészségesen töltsék. | 500.000 Ft | 500.000 Ft | - |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Sor-szám** | **Pályázó** | **Lakcím/székhely** | **Pályázat célja** | **Összköltség** | **Igényelt támogatás** | **Megjegyzés** | **Javasolt támogatás** |
| 13. | **Hegesport Egyesület** | 2700 Cegléd, Dózsa György utca 23. | Trial Force edzőtábor 2025.04.19-2025.04.24 között Santa Susannában, ahol a világ legtapasztaltabb versenyzői foglalkoznak az egyesület versenyzőivel, annak érdekében, hogy még jobb eredményeket érjenek el a hazai és nemzetközi megmérettetéseken. | 4.700.000 Ft | 500.000 Ft | - |  |
| 14. | **Ceglédi Sportkör** | 2700 Cegléd, Rákóczi út 33. | Újvárosi Közlekedési és Sportnap. A Vörösmarty téri Kresz park népszerűsítése közlekedésbiztonsági és sportprogrammal 2025. 08.16-án. | 620.000 Ft | 500.000 Ft | - |  |
| 15. | **Ecsedi János** | 2700 Cegléd, Köztársaság u. 16. 1/12. | Komolyzenei hangverseny a Ceglédi Evangélikus Templomban 2025. augusztus 23-án, Kulcsár Kristóf, Ecsedi Péter és Vukovich Edit közreműködésével. | 530.000 Ft | 380.000 Ft | **-** |  |
| 16. | **Sági-Nucz Petra** | 2700 Cegléd, Posta u. 18. | Lencsés Rita gyógynövényszakértő előadása Kertünk patikája címmel 2025.07.10-én a Cegléd és Térsége Ipartestület épületében | 193.000 Ft | 89.000 Ft | **-** |  |
| 17. | **Seijin Sportegyesület** | 2700 Cegléd, Újváros szél 60. | Egységes, kötelező védőfelszerelések beszerzése a versenyeken való részvételekhez. | 1.287.500 Ft | 500.000 Ft | **-** |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Sor-szám** | **Pályázó** | **Lakcím/székhely** | **Pályázat célja** | **Összköltség** | **Igényelt támogatás** | **Megjegyzés** | **Javasolt támogatás** |
| 18. | **ADHD Magyarország-Pálföldi Alapítvány** | 2700 Cegléd, Kereszt út 13. (321/235.) | "Mozgásban a figyelmünk-ADHD-s fiatalok aktív szabadidős programjai a közösségért" projekten belül kosárlabda állvány és palánk felújítása, vagy újbeszerzése, ördöglakat és logikai játékcsomag beszerzése. | 400.000 Ft | 300.000 Ft | **-** |  |
| 19. | **H-ÉSZ Hozzáértők Közhasznú Szociális Szövetkezet** | 2700 Cegléd, Kis-Közép út 10/b | Közösségi kertek létrehozása a Pálföldi Majorságban, ahol a helyi lakosok és közösségek együtt gazdálkodhatnak, ökotudatos módszerekkel termeszthetik saját zöldségeiket, gyümölcseiket. | 815.000 Ft | 450.000 Ft | **-** |  |
| 20. | **dr. Juhász István** | 2700 Cegléd, Külső-Kátai út 32. | "A húsvéti történet a festészetben és a zenében" című kiállítás, előadás és tárlatvezetés Jézus szenvedéstörténetének képzőművészeti és zenei illusztrálásával 2025.04.16-2025.06.15. között a Cegléd-Nagytemplomi Református Egyházközség Gyülekezeti Termében. | 400.000 Ft | 250.000 Ft | - |  |
| 21. | **Randos Gabriella Katalin** | 2700 Cegléd, Széchenyi út 37-41. 3/62. | Fitkid Országos Diákolimpiai Döntő és Magyar Egyetemi és Főiskolás Országos Bajnokság megrendezése Cegléden, az Ungvári Miklós Judó Központban 2025. május 31-én, kb. 200 egyéni versenyzővel és 25 csapattal. | 750.000 Ft | 400.000 Ft | **-** |  |
| **Sor-szám** | **Pályázó** | **Lakcím/székhely** | **Pályázat célja** | **Összköltség** | **Igényelt támogatás** | **Megjegyzés** | **Javasolt támogatás** |
| 22. | **Farsangné Bartus Mónika** | 2700 Cegléd, Sátor u. 5. | Farsang Máté Soma para-íjász sportoló paraolimpiára történő felkészítésének támogatása (útiköltség, tagdíj). | 307.200 Ft | 153.200 Ft | **-** |  |
| 23. | **Ceglédi Kossuth Gimnazisták Öregdiák Egyesülete** | 2700 Cegléd, Rákóczi út 46. | Gőz Sándor: A gimnázium története 1918-tól 1922-ig. című Centenáriumi füzet megjelentetése 700 példányban, B/5 méretben, 130 oldalon. | 550.000 Ft | 400.000 Ft | **-** |  |
| 24. | **Relevé Táncművészeti és Táncsport Egyesület** | 2700 Cegléd, Szárcsa utca 14. | Tavaszi kvalifikációs verseny a 2025-ös IV. Acro Free Dance Európa Kupára (Tata, 2025.06.14-2025.06.15.), valamint az Évzáró Táncgála megrendezése a KossuthMűvelődési Központ színháztermében 2025.06.18-án. | 1.130.000 Ft | 500.000 Ft | **-** |  |
| 25. | **Dr. Hajdu Endre** | 2700 Cegléd, Pesti út 20. | A ceglédi szalonzenekarok Lehár évfordulós hangversenye a George Pal Filmszínházban 2025. június, július hónapban. | 500.000 Ft | 500.000 Ft | **-** |  |
| 26. | **Ládafia Egyesület** | 2700 Cegléd, Bezerédi utca 40. | Nyitott műhely és tanyanapok (2025.05.16-2025.05.18.) keretében belül kézműves foglalkozások, táncház, koncert az Ugyerban, bemutatva, hogy milyen is egy igazi alföldi tanya hangulata az Alföld kapujában. | 500.000 Ft | 450.000 Ft | **-** |  |
| **Sor-szám** | **Pályázó** | **Lakcím/székhely** | **Pályázat célja** | **Összköltség** | **Igényelt támogatás** | **Megjegyzés** | **Javasolt támogatás** |
| 27. | **Cegléd Kapuja Polgári Egyesület** | 2738 Cegléd, Tarló utca 3. | Az egyesület által rendezvényekhez, foglalkozásokhoz használt Cegléd, Külső Budai út 67. sz. alatti közösségi ház festése. A közösségi házat korábban az egyesület tagjai festették ki, de viszont mára olyan javítások is szükségesek, amelyet a tagság (korára is tekintettel) nem tud önerőből elvégezni. | 590.000 Ft | 500.000 Ft | 1 db árajánlat csatolva |  |
| 28. | **Bujdosó Sándor** | 2700 Cegléd, Szekér u. 10. | Gyermeklabdarúgás, labdarúgó torna szervezése 2025.04.05-2025.04.06., és 2025.04.26-2025.04.27-én a Malomtó széli sportpályán hazai és külföldi csapatok részvételével. | 1.165.000 Ft | 500.000 Ft | **-** |  |
| 29. | **Velkey-Guth Ádám** | 2700 Cegléd, Jókai u. 28. | Részvétel a szervátültetettek világbajnokságán Drezdában 2025.08.17 és 2025.08.24. között, ahol a cél a sikeres szereplés, valamint világcsúcskísérlet 100, illetve 200 méteren, ezzel is öregbítve Cegléd város hírnevét. | 1.000.000 Ft | 500.000 Ft | **-** |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Sor-szám** | **Pályázó** | **Lakcím/székhely** | **Pályázat célja** | **Összköltség** | **Igényelt támogatás** | **Megjegyzés** | **Javasolt támogatás** |
| 30. | **Ceglédi Asztalitenisz Alapítvány** | 2700 Cegléd, Damjanich utca 3. | Asztalitenisz edzések lehetőségének biztosítása amatőr idős és fiatal sportolni vágyók számára, akiknek ritkán vagy alig van lehetőségük ezt megtenni, illetve anyagi lehetőségük ezt korlátozza. A program 2025.04.03. és 2025.07.30. között, csütörtökönként kerül lebonyolításra 19:00 és 20:00 óra között. | 342.500 Ft | 262.500 Ft | **-** |  |
|  |  |  | **Összesen:** | **25.702.635 Ft** | **12.024.700 Ft** | **-** |  |