****

Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 53/511-482; Fax: 511-406

|  |  |
| --- | --- |
| Iktatószám: C/566/2025.  Előterjesztő: Dr. Csáky András polgármester  Szakmai előterjesztő: Jáger Mária irodavezető  Ügyintéző: Baumanné Méder Melinda  vezető-főtanácsos | Tárgy: **A Pesti Úti Óvoda új igazgatójának illetménye** |

**ELŐTERJESZTÉS**

a Képviselő-testület 2025. május 15-ei nyilvános ülésére.

**Tisztelt Képviselő-testület!**

Emlékeztető: a Képviselő-testület 2025. január 23-án, az 5/2025. (I. 23.) Ök. határozatával döntött a két intézményegységből álló Pesti Úti Óvoda(2700 Cegléd, Pesti út 10.) igazgatói pályázatának kiírásáról.

A pályázati felhívás a vonatkozó jogszabályi előírásoknak megfelelően kiírásra került, a pályázati felhívást a személyügyi központ internetes oldalán, valamint a helyben szokásos módon közzétettük 2025. február 1-jén.

Cegléd Város Önkormányzatának Képviselő-testülete - a *Magyarország helyi önkormányzatairól szóló 2011. évi CLXXXIX. törvény* 42. § 2. pontjában biztosított hatáskörében eljárva

* megállapította, hogy az 5/2025. (I. 23.) Ök. határozat alapján kiírt igazgatói pályázatra egy pályamunka érkezett. Megállapította továbbá a Humán Bizottság 55/2025. (IV.7.) HB határozatára figyelemmel, hogy a pályamunka érvényes, ezért a Pesti Úti Óvoda igazgatói feladatkörének ellátására kiírt pályázat eredményes volt.
* megbízta a 183/2025. (IV.10.) Ök. határozattal Orosz Zoltánné pályázót a Pesti Úti Óvoda igazgatói beosztásának ellátásával, 2025. augusztus 1-jétől 2030. július 31-ig tartó 5 év határozott időtartamra.

-------

A munkáltató a pedagógus, valamint a pedagógus szakképesítéssel vagy szakképzettséggel rendelkező nevelő-oktató munkát közvetlenül segítő munkakörben foglalkoztatott (a továbbiakban együtt: pedagógus) havi illetményét a *pedagógusok új életpályájáról szóló 2023. évi LII. törvény* (a továbbiakban Púétv.) 97. § (1) bekezdése szerinti fokozata alapján, a 98. § (2) bekezdésében foglaltak figyelembevételével – a (2) és (3) bekezdésben foglalt eltéréssel – olyan módon állapítja meg, hogy a havi illetmény összege – az esélyteremtési illetményrészt ide nem értve:

a) Gyakornok esetén: a Kormány által rendeletben megállapított összeg,

b) Pedagógus I. esetén 410.000 Ft-tól 1.065.000 Ft-ig terjedhet,

**c) Pedagógus II. esetén 430.000 Ft-tól 1.135.000 Ft-ig terjedhet**,

d) Mesterpedagógus esetén 520.000 Ft-tól 1.365.000 Ft-ig terjedhet,

e) Kutatótanár esetén 640.000 Ft-tól 1.470.000 Ft-ig terjedhet.

**Orosz Zoltánné Pedagógus II. fokozatba tartozik.**

*A pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendelet (továbbiakban: Vhr.)* 88. § (1) bekezdés értelmében **a gyakornok fokozathoz tartozó havi illetmény összege a 2025. évben 640.900 forint**.

A Púétv. 102. §-a szerint:

*„(1)* ***A pedagógust*** *az egyes köznevelési feladatok ellátásáért* ***megillető díj*** *(e § alkalmazásában a továbbiakban: megbízási díj)* ***mértéke******a Gyakornok fokozathoz tartozó havi illetményösszeg*** *(e § alkalmazásában a továbbiakban:* ***alap****)* ***alapulvételével kerül megállapításra****.*

*(2) A megbízási díj a nevelési-oktatási intézményben, a többcélú köznevelési intézményben, valamint a pedagógiai szakszolgálati intézményben* ***igazgatói*** *(főigazgatói)* ***megbízás ellátása*** *esetén az intézményben jogviszonyban álló*

*a) legalább 1001 gyermek, tanuló esetén az alap 87%-a,*

*b) 801 és 1000 gyermek, tanuló között az alap 82%-a,*

*c) 601 és 800 gyermek, tanuló között az alap 76%-a,*

*d) 401 és 600 gyermek, tanuló között az alap 66%-a,*

***e) 251 és 400 gyermek, tanuló között az alap 54%-a,***

*f) 151 és 250 gyermek, tanuló között az alap 41%-a,*

*g) legfeljebb 150 gyermek, tanuló esetén az alap 30%-a.”*

A köznevelési statisztikai adatszolgáltató programban található 2024. október 1-jei adatok alapján a **Pesti Úti Óvodába járó gyermekek létszáma 321 fő** volt.

Az előterjesztést **a Humán, és a Gazdasági Bizottság véleményezi**. A bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján **nyilvános ülés** keretében, az 50. § rendelkezései alapján - figyelemmel a 42. 2. pontjára - **minősített** többségű szavazati arányt igényel.

Cegléd, 2025. május 5.

Dr. Csáky András

polgármester

Láttam: Hegedűs Ágota

alpolgármester

**Határozati javaslat**

**Cegléd Város Önkormányzatának Képviselő-testülete** - a *Magyarország helyi önkormányzatairól szóló 2011. évi CLXXXIX. törvény* 42. § 2. pontjában biztosított hatáskörében eljárva:

1. Megállapítja Orosz Zoltánné igazgató (Pesti Úti Óvoda) 2025. augusztus 1-jétől érvényes illetményét:

1.1. Orosz Zoltánné Púétv. szerinti besorolása Pedagógus II. fokozat;

Alapilletménye: 771.300 Ft,

1.2. Illetményen felüli pótlékok és kiegészítések:

Igazgatói megbízási díj: 346.086 Ft,

* 1. Illetmény mindösszesen: **1.117.386 Ft/hó**

1. Felhatalmazza a Polgármestert Orosz Zoltánné igazgató

2.1. vezetői megbízásával kapcsolatos dokumentumok *(kinevezés, munkaköri leírás stb.)* munkáltató nevében történő aláírására, továbbá

2.2. az igazgató illetményének jogszabályon alapuló további módosítására azzal a feltétellel, hogy mértéke a 1.3. pontban megállapított illetménynél alacsonyabb nem lehet;

1. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: 2025. augusztus 1. Felelős: Dr. Csáky András polgármester

A határozatot kapják:

1. Szervezési Iroda helyben és általa:

2. Orosz Zoltánné Pesti Úti Óvoda,

4. Pénzügyi Iroda helyben és általa:

5. Magyar Államkincstár Budapesti és Pest Megyei Igazgatóság.

Az előterjesztést láttam:

Dr. Diósgyőri Gitta

címzetes főjegyző