A „Ceglédiek — a Ceglédiekért" Közalapítvány   
1-22. számú módosításaival egységes szerkezetbe foglalt   
ALAPÍTÓ OKIRATA

Cegléd Város Önkormányzata Képviselő-testülete a 117/1995. (V. 4.) számú határozatával elhatározta, hogy az 1994. évi XCII. törvénnyel módosított 1959. évi N. törvény 74/G. §-ában foglaltak alapján közfeladat ellátására

KÖZALAPÍTVÁNY-t

hoz létre,

amelynek alapító okiratát a 2013. évi V. a Polgári Törvénykönyvről szóló törvény, a 2011. évi CLXXV. az egyesülési jogról, a közhasznú jogállásról, valamint a civil szervezetek működéséről és támogatásáról szóló törvény és a 2011. évi CLXXXI. a civil szervezetek bírósági nyilvántartásáról és az ezzel összefüggő eljárási szabályokról szóló törvény rendelkezéseinek megfelelően módosítja:

1.) A közalapítvány neve:„Ceglédiek — a Ceglédiekért" Közalapítvány

2.) A közalapítvány székhelye: 2700 Cegléd, Kossuth tér 1.

3.) a) A közalapítvány jogi személy.

b) A közalapítvány közhasznú szervezet.

3/A.) A közalapítvány a következő, Magyarország helyi önkormányzatairól szóló 2011. évi CLXXXIX. tv. 13. § (1) bel. 7. és 8. pont szerinti közhasznú tevékenységeket végez:

1. kulturális szolgáltatás
2. szociális szolgáltatások

4.) A közalapítvány célja:

1. A szociálisan rászoruló legalább 1 éve életvitelszerüen Cegléden lakó polgárok támogatása, gondozásuk megszervezése, a rászoruló ceglédi lakosok segítése.

A szociális és egészségügyi indíttatású ceglédi székhelyű (lakhelyű) adományozó által, meghatározott célra adott összeg kifizetésének nem feltétele a legalább 1 éves életvitelszerű Cegléden élés.

1. A szociális támogatást nyújtó, illetve ellátó intézmények anyagi támogatása;
2. A városban a szociális ellátás színvonalának a fejlesztése;
3. Ceglédi művészek Cegléden és azon kívüli bemutatkozásának segítése;
4. Közfeladatot végző ceglédi állampolgárok munkájának elismerése;
5. A mezőgazdasági gyakorlati oktatás feltételeinek javításának elősegítése;
6. A mezőgazdasági szakoktatás feltételeinek javításának elősegítése, jól felkészült agrár-szakemberek alkalmazásával, képzésének támogatásával, tanulmányútjaik szervezésével;
7. A térségben lakó, a mezőgazdaság iránt érdeklődő tehetséges gyermekek színvonalas szakmai oktatásának elősegítése.
8. Elsősorban Cegléd városában a verseny és szabadidősport támogatása, az iskolai sport feltételeinek javítása, fejlesztése, tehetségek menedzselése.
9. **A város kulturális életének színesítése, e tevékenységek színvonalának emelése a hagyományok ápolása.**
10. **Feladatvállalás a ceglédi felnőtt és fiatalkorú lakosság kulturális, művészeti és ehhez kapcsolódó oktatási igényeinek ellátásában, valamint közreműködés a kulturált életvitelre való nevelésben.**
11. **Cegléd város kulturális rendezvényeinek, művészeti programjainak hatékony támogatása.**
12. **A város oktatási, művészeti, kulturális, sport és szociális intézmények fenntartásának, működésének biztosítása, abban való közreműködés, továbbá ilyen szervezetek támogatása, valamint az ezzel kapcsolatos civil kezdeményezések elősegítése.**
13. **A város identitását erősítő rendezvények szervezése.**
14. **Az oktatás, a sport és a kultúra tárgyi feltételei biztosításában való közreműködés.**
15. **Oktatási, művészeti, kulturális, sport és szociális szervezetek, intézmények létrehozása, továbbá támogatása, valamint a működtetésében való közreműködés.**
16. **Tehetséggondozás, szociálisan hátrányos, egészségügyi problémákkal küzdő gyermekek, családok élethelyzetének javítása és gyógyításuk elősegítése.**
17. **Közreműködés az épített, természeti és szellemi értékek védelmében.**
18. **Közreműködés a közhasznú városfejlesztési feladatok megvalósításában.”**

5.) a) Az alapítvány nem zárja ki, hogy tagjain kívül más is részesülhessen a közhasznú

szolgáltatásaiból.

1. Gazdasági-vállalkozási tevékenységet csak közhasznú vagy a létesítő okiratban meghatározott alapcél szerinti tevékenység megvalósítását nem veszélyeztetve végez.
2. Gazdálkodása során elért eredményét nem osztja fel, azt a létesítő okiratában meghatározott közhasznú tevékenységére fordítja.
3. Közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.

6.) A közalapítvány nyitott, ahhoz bárki, magánszemély, jogi személy és jogi személyiséggel nem rendelkező gazdasági társaság csatlakozhat, aki a 4.) pontban megfogalmazott célok eléréséhez vagyon rendelkezéssel hozzá kíván járulni és a jelen Alapító Okirat rendelkezését elfogadja.

A közalapítvány részére felajánlást tehet bárki, alapítványi tagságától függetlenül.

A 4/e) pont alapján tett felajánlás, adomány esetében az adományozó és a Kuratórium a felhasználás módjára vonatkozóan megállapodást köt.

7.) A közalapítvány vagyona:

7.1.) A közalapítvány induló vagyona az alapító által az alapítás céljára rendelt vagyon, amely 500.000.- Ft, azaz Ötszázezer forint készpénz, és amelyet az alapító elkülönített számlán helyez el.

7.2.) A közalapítvány vagyona a 4/d) pontra tekintettel 100.000.- Ft-tal, azaz Egyszázezer forint összeggel kiegészül, mely összeg az 500.000.- Ft induló vagyonnal együtt képezi a közalapítvány törzstőkéjét.

7.3.) A közalapítvány forrása: a közalapítvány céljainak megvalósításához szükséges vagyon, amely

7.3.1. az alapító,

7.3.2. a közalapítványhoz csatlakozó,

7.3.3. a felajánlást tevők

juttatásaiból tevődik össze.

7.4.) A közalapítvány vagyona növekedhet az alapítványi vagyon hozadékával, továbbá az adományozott ingó és ingatlan vagyonnal.

8.) A közalapítvány vagyonának felhasználása:

8.1.) A közalapítvány induló vagyona az alapító 600.000.- Ft összegű befizetéséből áll Ezen vagyon teljes egészében a közalapítvány törzstőkéjét képezi.

8.2.) A további befizetések a törzstőke hozadékával együtt felhasználásra kerülnek.

8.3.) Felhasználásra a közalapítvány vagyonának a hozama és kamata kerül. A vagyon vállalkozásban is hasznosítható, gazdasági társaságba bevihető, értékpapírba fektethető, szem előtt tartva a közhasznú célok megvalósítását, azokat nem veszélyeztetve.

8.4) A közalapítvány a gazdálkodás során elért eredményét nem oszthatja fel.

1. A közalapítványi vagyon felhasználásának módja:

9.1.) A közalapítvány kezelő szervez az alapítvány részére befolyt összeg függvényében dönt az alapítványi javak felhasználásáról, annak mértékéről.

9.2.) A vagyon felhasználása csak az alapítványi célok megvalósítását szolgálja.

9.3.) A meghatározott célra adott összeget csak az adományozó által meghatározott közalapítványi célra lehet felhasználni.

1. A Közalapítvány kezelő szerve és működése:

10.1.) A Közalapítvány kezelő szerve és egyben képviselője a Kuratórium. A Kuratórium a jelen Alapító Okiratban foglaltak szerint és a hatályos jogszabályi előírások betartása mellett végzi a feladatát.

10.2.) A Kuratórium tagjainak száma: 7 fő.

10.3.) Az Alapító jelöli ki a Kuratórium tagjait, a tagok közül nevezi ki az elnököt és a titkárt. Megbízatásuk határozatlan időre szól.

10.4.) A Kuratórium elnöke, aki a Kuratórium képviselője is: Kocsó Tamás.

10.5.) A Kuratórium tagjai:

10.5.1.) Dr. Pipicz Imre,

10.5.2.) Bán Lajosné,

10.5.3.) Kónya Ágnes,

10.5.4.) Kis Attila,

10.5.5.) Rimóczi Gábor,

10.5.6.) Dr. Kerepesi Lénárd titkár.

10.6.) a) Nem lehet a döntéshozó szerv elnöke vagy tagja az a személy, aki

* a felügyelő bizottság elnöke vagy tagja
* a közhasznú szervezettel e megbízatásán kívül más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll
* a közhasznú szervezet cél szerinti juttatásából részesül - az első három pontban meghatározott személyek közeli hozzátartozója.

b) A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt — annak megszűnését megelőző két évben legalább egy évig,

* amely jogutód nélkül szűnt meg úgy, hogy az állami adó-és vámhatóságnál nyilvántartott adó-és vámtartozását nem egyenlítette ki,

- amellyel szemben az állami adó-és vámhatóság jelentős összegű adóhiányt tárt fel,

* amellyel szemben az állami adó-és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,
* amelynek adószámát az állami adó-és vámhatóság az adózás rendjéről szóló törvény szerint felfüggesztette vagy törölte.

10.7.) Ha a Kuratórium olyan tevékenységet folytat, amely veszélyezteti a közalapítványi célt, akkor az Alapító a jelölést, megbízatást visszavonhatja.

10.8.) A Kuratórium évente legalább két alkalommal ülésezik, de szükség szerint erre bármikor sor kerülhet valamelyik kuratóriumi tag kezdeményezésére:

10.8.1.) Az ülést az elnök a napirend közlésével írásban hívja össze és vezeti.

10.8.2.) Az ülést az elnök akadályoztatása esetén a titkár a napirend közlésével írásban hívja össze és vezeti.

10.8.3.) Döntéseit nyilvános ülésen, nyílt szavazással és egyszerű szótöbbséggel hozza meg, szavazategyenlőség esetén az elnök szavazata dönt.

10.8.4.) Az ülés határozatképes, ha a Kuratórium tagjainak több mint a fele jelen van.

10.8.5.) A Kuratórium üléseiről jegyzőkönyv készül, amelynek a Kuratórium elnöke és titkára a hitelesítője. Akadályoztatásuk esetén a Kuratórium tagjai által választott kuratóriumi tag a jegyzőkönyv hitelesítője.

10.9.) A döntések végrehajtásáról a titkár gondoskodik.

10.10.) A Kuratórium szükség szerint, de évente legalább egy alkalommal köteles az Alapító részére tájékoztatást adni.

10.11.) a) Az alapítvány a működésérái, vagyoni, pénzügyi és jövedelmi helyzetéről az üzleti év könyveinek lezárását követően az üzleti év utolsó napjával, illetve a megszűnés napjával mint mérlegfordulónappal a jogszabályban meghatározottak szerint köteles beszámolót készíteni.

b) A civil szervezet beszámolója tartalmazza:

1. a mérleget (egyszerűsített mérleget),
2. az eredménykimutatást (eredménylevezetést),
3. kettős könyvvitel esetében a kiegészítő mellékletet

c) A civil szervezet köteles a beszámolójával egyidejűleg közhasznúsági mellékletet is készíteni.

d) A kettős könyvvitelt vezető közhasznú szervezet kiegészítő mellékletében be kell mutatni a támogatási program keretében végleges jelleggel felhasznált összegeket támogatásonként. Támogatási program alatt a központi, az önkormányzati, illetve nemzetközi forrásból, illetve más gazdálkodótól kapott, a tevékenység fenntartását, fejlesztését célzó támogatást, adományt kell érteni. Külön kell megadni a kiegészítő mellékletben a támogatási program keretében kapott visszatérítendő (kötelezettségként kimutatott) támogatásra vonatkozó, előbbiekben részletezett adatokat.

e) A civil szervezet köteles a jóváhagyásra jogosult testület által elfogadott beszámolóját, valamint közhasznúsági mellékletét - kötelező könyvvizsgálat esetén a könyvvizsgálói záradékot vagy a záradék megadásának elutasítását is tartalmazó független könyvvizsgálói jelentéssel együtt - az adott üzleti év mérlegfordulónapját követő ötödik hónap utolsó napjáig letétbe helyezni és közzétenni, kötelező könyvvizsgálat esetén ugyanolyan formában és tartalommal, mint amelynek alapján a könyvvizsgáló a beszámolót felülvizsgálta.

10.12.) A Kuratórium legfontosabb feladata, hogy döntsön az alapítványi vagyon alapítványi célnak megfelelő felhasználásáról, valamint a vagyonnal kapcsolatos gazdálkodási kérdésekben.

10.13.) További feladatai:

10.13.1.) Csatlakozási nyilatkozat elfogadása,

10.13.2.) Pályázatok kiírása,

10.13.3.) Dönt a Közalapítvány céljainak megfelelő rész felhasználásáról,

10.13.4.) A vagyont hatékonyan, a jogszabályi előírások keretei között működtetik, 10.13.5.) Gyakorolja a vagyon felett a rendelkezési jogot, kivéve az utalványozás jogát.

10.14.) A Kuratórium ellenőrzésére az Alapító Cegléd Város önkormányzata Képviselő­testületének Gazdasági Bizottságát jelöli ki.

10.14.1.) A Gazdasági Bizottság az ellenőrzést évente legalább egy alkalommal végzi. Ezen ellenőrzést az Alapítvány éves beszámolójának elkészítését követően, de a beszámoló jóváhagyását megelőzően kell lefolytatni.

10.14.2.) Az ellenőrzésről készült jegyzőkönyvet haladéktalanul meg kell küldeni a Közalapítvány Kuratóriumának és az Alapítónak.

10.14.3.) A jegyzőkönyvben foglaltakat és az ellenőrzés tapasztalatairól készült beszámolót a Képviselő-testületnek meg kell tárgyalnia.

10.14.4.) Az ellenőrzésnek elsősorban az Alapító Okiratban meghatározottak végrehajtását kell vizsgálnia, különös tekintettel a célok megvalósulására, a Közalapítvány rendelkezésre álló pénzeszközök felhasználására, az elfogadott kuratóriumi Működési Rend betartására.

10.15.) A Kuratórium határozathozatalában nem vehet részt az a személy aki, vagy akinek közeli hozzátartozója {Ptk. 8:1 (1) 1. pont} a határozat alapján

10.15.1. a kötelezettség vagy felelősség alól mentesül, vagy

10.15.2. bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a társadalmi szervezet által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

11.) A közalapítvány képviselete:

11.1.) A közalapítvány képviselője Kocsó Tamás.

11.2.)A közalapítvány cégjegyzése akként történik, hogy kézzel vagy géppel előírt, nyomott vagy nyomtatott cégszöveg alá a kuratórium képviselője nevét önállóan írja alá a jelen Alapító Okirat mellékletét képező aláírási címpéldány szerint.

11.3.) A közalapítvány bankszámlája felett való rendelkezéshez a kuratórium képviselőjének és titkárának együttes aláírása szükséges.

12.) A közalapítvány megszűnik, ha:

1. az alapítvány a célját megvalósította, és az új célt nem határozott meg;
2. az alapítvány céljának megvalósítása lehetetlenné vált, és a cél módosítására vagy más alapítvánnyal való egyesülésre nincs mód; vagy
3. az alapítvány három éven át a célja megvalósítása érdekében nem folytat tevékenységet.

13.) A közalapítvány működése során tevékenységét pártoktól függetlenül végzi, támogatást semmilyen párttól el nem fogad.

Az országgyűlési képviselői választásokon országgyűlési képviselő-jelöltet nem állít, és jelöltet támogatásban nem részesít

Közvetlenül politikai tevékenységet nem folytat, szervezete pártoktól független, és azoknak anyagi támogatást nem nyújt.

14.) A közalapítvány szervezeti és működési szabályzatában kell rendelkezni:

1. olyan nyilvántartás vezetéséről, amelyből a kuratórium döntéseinek tartalma, időpontja és hatályba lépése, illetve a döntést támogatók és ellenzők számaránya (ha lehetséges, személye) megállapíthatók;
2. a kuratórium döntéseinek az érintettekkel való közlési, illetve nyilvánosságra hozatali módja;
3. a közalapítvány működésével kapcsolatosan keletkezett iratokba való betekintés rendjéről;
4. a közalapítvány működésének, beszámolói közzétételének nyilvánosságáról.

15.) Az Alapító Felügyelő Bizottságot nem hoz létre.

Záró rendelkezések

16.) A közalapítvány nyitott, és határozatlan időre jött létre.

17.) Az alapító ezen közalapítványt a Ceglédi Hírmondóban teszi közzé.

18.) Ezen hivatalos lapban kerülnek közzétételre a közalapítvány éves gazdálkodásának a legfontosabb adatai, valamint a közalapítvány megszüntetése is.

19.) A közalapítvánnyal kapcsolatos minden egyéb, ezen Alapító Okiratban nem szabályozott kérdésekben a 2013. évi V. tv., a 2011. évi CLXXV. tv. és a 2011. évi CLXXXI. tv. rendelkezései az irányadók.

20.) Jelen közalapítványt a Budapest Környéki Törvényszék veszi nyilvántartásba, a nyilvántartásba vételt követően az alapítvány nem vonható vissza.

21.) Az Alapító Okiratban foglaltakat az alapító megismerte és — mint akaratával mindenben megegyezőt helybenhagyólag aláírta.

22.) A közalapítvány közhasznú jogállását a Budapest Környéki Törvényszék nyilvántartásba vételével szerzi meg.

Cegléd, 2025. év május hó 15. nap

Dr. Csáky András

polgármester

Cegléd Város Önkormányzata

alapító képviseletében

Ellenjegyzem:

dr. Szoboszlay Árpád Károlyné

kamarai jogtanácsos

KASZ: 36078218

2700 Cegléd, Kossuth tér 1.

2025. év május hó 15. nap