

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail:polgarmester@cegledph.hu

Iktatószám: C/1162/2025. **Tárgy:** Magyar Máltai Szeretetszolgálat beszámolója

Előterjesztő: Dr. Csáky András polgármester a tanyagondnoki szolgálat 2024. évi feladatellátásáról

Szakmai előterjesztő: Molnár Tamás regionális ügyvezető **Melléklet**: szakmai beszámoló

Ügyintéző: Makai Viktória vezető-főtanácsos (*elektronikus kézbesítéssel*)

**ELŐTERJESZTÉS**

Cegléd Város Önkormányzata Képviselő-testületének

2025. április 10-ei ülésére

**Tisztelt Képviselő-testület!**

Cegléd Város Önkormányzata a Magyar Máltai Szeretetszolgálat Egyesület Közép-Magyarországi Régiójával (továbbiakban: Egyesület) kötött ellátási szerződés keretei közt támogatja tanyagondnoki szolgálat működtetését. Az ellátás célja *a szociális igazgatásról és szociális ellátásokról szóló 1993. évi III. törvény 60. § (1)* bekezdése értelmében: „*az aprófalvak és* ***a külterületi*** *vagy egyéb belterületi, valamint* ***a tanyasi lakott helyek intézményhiányából eredő hátrányok enyhítése****, az alapvető szükségletek kielégítését segítő szolgáltatásokhoz, közszolgáltatásokhoz, valamint egyes alapszolgáltatásokhoz való hozzájutás biztosítása, továbbá az egyéni, közösségi szintű szükségletek teljesítésének segítése.”*

Az ellátási szerződés értelmében Molnár Tamás regionális ügyvezető benyújtotta az Egyesület Ceglédi I. és II. számú Tanyagondnoki Szolgálatának 2024. évi tevékenységéről szóló szakmai beszámolóját, melyet előterjesztésünkhöz mellékelünk.

Jelen előterjesztést a **Humán Bizottság** tárgyalja. A HB véleménye a Képviselő-testület ülésén helyben osztott jegyzőkönyvi kivonat formájában kerül ismertetésre. Az ülésekre meghívást kap az Egyesület regionális ügyvezetője.

A döntéshozatal a *Magyarország helyi önkormányzatairól szóló 2011. évi CLXXXIX. törvény* (Mötv.) 46. § (1) bekezdése alapján, a (2) bekezdésben foglaltakra figyelemmel nyilvános ülés keretében, az 50. § rendelkezései alapján, - figyelemmel a KT SzMSz 59. §-ára - egyszerű többségű szavazati arányt igényel.

Cegléd, 2025. április 23. Dr. Csáky András

polgármester

Láttam:

Hegedűs Ágota

alpolgármester

**HATÁROZATI JAVASLAT**

**Cegléd Város Önkormányzatának Képviselő-testülete**

1. Elfogadja a Magyar Máltai Szeretetszolgálat Egyesület Közép-Magyarországi Régiójának 2024. évi szakmai beszámolóját, a 329/2024. (XI. 21.) Ök. határozat 2. pontja alapján, 2024. december 12-én megújított Ellátási Szerződés V. pontjára hivatkozással.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatról értesülnek:

1. Ceglédi Közös Önkormányzati Hivatal - Pénzügyi Iroda - helyben
2. Ceglédi Közös Önkormányzatai Hivatal - Szervezési Iroda ügyintéző – helyben - és általa:
3. Magyar Máltai Szeretetszolgálat Egyesület Közép-Magyarországi Régió

Az előterjesztést láttam:

Dr. Diósgyőri Gitta

címzetes főjegyző