

**Cegléd Város Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, E-mail: polgarmester@cegledph.hu

Iktatószám: C/20649-9/2025. Tárgy: **2025. évi önkormányzati sporttámogatási**

Előterjesztő: Dr. Csáky András polgármester **keretösszegre beérkezett pályázatok elbírálása**

Szakmai előterjesztő: dr. Gujka Attila irodavezető Melléklet: Összefoglaló táblázat a beérkezett

Ügyintéző: Zsámberger Katalin gazdasági ügyintéző pályázatokról

**ELŐTERJESZTÉS**

Cegléd Város Önkormányzata Képviselő-testületének

2025.május 15-i ülésére

**Tisztelt Képviselő-testület!**

Cegléd Város Önkormányzata a sportfeladatokat, valamint a sport tevékenységet végző szervezeteket az éves költségvetési rendeletében foglaltak, valamint pályázat útján támogatja elsősorban működési, kivételes esetekben egyedi döntés alapján meghatározott egyéb felhasználási célból.

**Az önkormányzat sporttal kapcsolatos feladatairól és a sporttámogatásról szóló 8/2020. (II. 20.)önkormányzati rendelet alapján (a továbbiakban: sportrendelet)** a Képviselő-testület a helyi sport közvetlen és közvetett támogatására fordított összeg nagyságát **anyagi tehervállaló képességére figyelemmel az éves költségvetési rendeletében határozza meg.**

A 2025. évi költségvetés tervezésekor a Sportcélú támogatások előirányzatra **10.000.000 Ft-ot javasoltam megtervezni.** A költségvetési rendelet tervezetének tárgyalásakor Cegléd Város Önkormányzata Képviselő-testület bizottságainak összevont ülésén a fenti összeg képviselői javaslatra 50.000.000 Ft-ra került megemelésre. Ezen összeget hagyta jóvá a költségvetési rendelet elfogadása során a Képviselő-testület is. Ugyanakkor a 89/2025. (II.13.) Ök. határozatával kifejezte azon szándékát, hogy a 2025. évi költségvetést 2025. március hónapban módosítani kívánja úgy, hogy további összeggel megnöveli a Sportcélú támogatási keretet. Így a Sportcélú támogatások költségvetési soron **90.000.000 Ft keretösszeg áll rendelkezésre.**

A 101/2025. (III.20.) Ök. határozattal került közzétételre a 2025. évi Sportcélú támogatások keretből elnyerhető támogatás pályázati kiírása, amelyre összesen **5 db pályázat érkezett. A pályázatok a rendeletben szereplő érvényességi kritériumoknak megfelelnek. Az igényelt támogatási összeg összesen: 227.590.000 Ft.**

A pályázati kiírás 4. pontja tartalmazta, hogy amennyiben a pályázónak az Önkormányzattal szemben tartozása áll fenn, a benyújtott támogatási igénynek elsődlegesen az önkormányzattal szemben fennálló teljes tartozás rendezésére kell irányulnia, valamint a 13. pont szerint fennálló tartozás esetén csak abban az esetben kerülhet sor támogatás odaítélésére és támogatás kifizetésére, ha a támogatás összege az önkormányzattal szemben fennálló teljes tartozás rendezésére is fedezetet nyújt.

A pályázók közül a CKKSE Handball Kft-nek van tartozása (65.000.000 Ft) Cegléd Város Önkormányzatával szemben, de a pályázó kizárólag személyi jellegű és működési kiadásokra pályázott, a pályázatában nem jelölte meg azt, hogy a fennálló tartozását rendezni kívánja. A pályázat elbírálásakor javaslom figyelembe venni a pályázati kiírást, így amennyiben **a CKKSE Handball Kft-nek támogatást ítél a Képviselő-testület, az irányuljon az önkormányzattal szemben fennálló tartozás rendezésére.**

A beérkezett pályázatok legfontosabb adatai - a pályázati kiírás 3. pontjában rögzített támogatás mértékének meghatározására figyelembe vehető kritériumok feltüntetésével – az előterjesztésmellékletében foglalt táblázatban találhatók. A beérkezett pályázatok teljes egészében megtekinthetők munkaidőben a Hivatal 209. számú irodájában.

A tavalyi év során a sporttámogatásokkal kapcsolatban már javasoltam a Képviselő-testületnek, hogy a pályázó sportvállalkozások, sportegyesületek gazdasági tevékenységét és pénzügyi helyzetét bemutató éves beszámolót a támogatások odaítélését megelőzően ismerje meg a testület, hiszen az rálátást biztosít a leendő támogatott gazdálkodásának megfelelőségére. Az éves beszámoló elkészítésének és benyújtásának határideje a gazdasági év végétől számított öt hónap, azaz május 31-e, vagyis a benyújtott pályázatokkal kapcsolatos döntést ezen időpont után kellene meghozni.

Ahogy azt a pályázat kiírására vonatkozó előterjesztéskor jeleztem, amiatt hogy az önkormányzati bevételek teljesülése bizonytalan, a pályázóknak tisztában kell lenniük azzal, hogy pályázatuk támogatása nem jelenti automatikusan a megítélt támogatás kifizetését. A fentiek miatt javasoltam, hogy a pályázat úgy kerüljön közzétételre, hogy **a pályázaton nyertes pályázókkal a támogatási szerződések megkötésére csak akkor kerüljön sor**, amennyiben a megítélt támogatás fedezete az önkormányzatánál rendelkezésre áll, illetve **annak kifizetése nem veszélyezteti az önkormányzat kötelezően ellátandó feladatait.**

Az Önkormányzatnál a már bent lévő kifizetésre váró és a már megrendelt munkák alapján a közeljövőben várható számlák rendezésének kötelezettsége, továbbá a kötelezően ellátandó feladatok folyamatos finanszírozása miatt jelenleg nem áll rendelkezésre fedezet sporttámogatások kifizetéséhez, és nagyobb bevétel a közeljövőben sem várható, ezért **javaslom a pályázók támogatásával kapcsolatos döntést a szeptemberi adóbevételek mértékének-, valamint az éves beszámolók ismeretében meghozni.**

Kérem a Képviselő-testületet, hogy döntésüket a fentieket mérlegelve hozzák meg.

Az előterjesztést a Humán Bizottság véleményezi. A bizottság véleménye – jegyzőkönyvi kivonat formájában – a képviselő-testület ülésén kerül ismertetésre.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az 50. § rendelkezései alapján – figyelemmel a KT. SzMSz 59. § *3.* pontjának rendelkezéseire – **minősített** többségű szavazati arányt igényel.

Cegléd, 2025. május 5.

**Dr. Csáky András**

polgármester

**Határozati javaslat „A”**

**Cegléd Város Önkormányzata Képviselő-testülete**

1. Megállapítja, hogy az önkormányzat sporttal kapcsolatos feladatairól és a sporttámogatásról szóló 8/2020. (II. 20.) önkormányzati rendelet alapján a 2025. évi költségvetésben biztosított forrásból sportcélú támogatás elnyerésére című pályázati felhívásra benyújtott pályázatok érvényesek.
2. Dönt arról, hogy a benyújtott pályázatok tekintetében, a támogatások odaítéléséről a tárgyév szeptemberi rendes testületi ülésén határoz.
3. Utasítja a Ceglédi Közös Önkormányzati Hivatalt a pályázó sportvállalkozások, sportegyesületek éves beszámolóinak beszerzésére, amennyiben azok nem kerülnek határidőben közzétételre.
4. Utasítja a Ceglédi Közös Önkormányzati Hivatalt a szükséges intézkedés megtételére.

Határidő:

1., 4. azonnal

2., 3. 2025. szeptemberi rendes testületi ülés.

Felelős: Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtók
3. Pénzügyi Iroda
4. Irattár

**Határozati javaslat „B”/I.**

**Cegléd Város Önkormányzata Képviselő-testülete**

**1.** Megállapítja, hogy az önkormányzat sporttal kapcsolatos feladatairól és a sporttámogatásról szóló 8/2020. (II. 20.) önkormányzati rendelet alapján a 2025. évi költségvetésben biztosított forrásból sportcélú támogatás elnyerésére című pályázati felhívásra benyújtott pályázatok érvényesek.

**2.** Támogatja az önkormányzat sporttal kapcsolatos feladatairól és sporttámogatásról szóló 8/2020. (II. 20.) önkormányzati rendelet alapján a 2025. évi önkormányzati sporttámogatási keret jelen határozat elválaszthatatlan mellékletét képező táblázatban (a továbbiakban: táblázat) felsorolt pályázatokat, az abban javasolt támogatással a 2025. évi költségvetés Sportcélú támogatások előirányzata terhére.

**3**. Felhatalmazza a Polgármestert a támogatási szerződések aláírására.

**4**. Utasítja a Ceglédi Közös Önkormányzati Hivatalt a szükséges intézkedések megtételére, és pénzügyi fedezet rendelkezésre állás esetén a támogatások átutalására, amennyiben annak kifizetése nem veszélyezteti az önkormányzat kötelezően ellátandó feladatait.

Határidő:

1-2.: azonnal

3-4. pont: anyagi fedezet rendelkezésre állása esetén, amennyiben annak kifizetése nem veszélyeztetheti a törvény által kötelezően előírt önkormányzati feladat- és hatáskörök ellátását.

Felelős: Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa

2. Pályázatot benyújtók

3. Pénzügyi Iroda

4. Irattár

**Határozati javaslat „B”/II.**

**Cegléd Város Önkormányzata Képviselő-testülete**

1. Nem támogatja az önkormányzat sporttal kapcsolatos feladatairól és sporttámogatásról szóló 8/2020. (II. 20.) önkormányzati rendelet alapján a **2025. évi önkormányzati sporttámogatási** keretből jelen határozat elválaszthatatlan mellékletét képező táblázatban felsorolt, 0 Ft-tal szerepelő pályázatokat.

**2.** Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtók
3. Pénzügyi Iroda
4. Irattár

Az előterjesztést láttam:

**Dr. Diósgyőri Gitta**

címzetes főjegyző