

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: polgarmester@cegledph.hu

Iktatószám: C/25277/2025. **Tárgy:** Baptista Tevékeny Szeretet Misszió szakmai

Előterjesztő: Dr. Csáky András polgármester beszámolója a 2024. évi feladatellátásról

Szakmai előterjesztő: Kimpián Ildikó intézményvezető **Melléklet:** szakmai beszámoló

Ügyintéző: Makai Viktória vezető-főtanácsos (*elektronikus kézbesítéssel*)

**ELŐTERJESZTÉS**

Cegléd Város Önkormányzata Képviselő-testületének

2025. május 15-ei ülésére

**Tisztelt Képviselő-testület!**

*A szociális igazgatásról és szociális ellátásokról szóló 1993. évi III. törvény* (Szoc. tv.) *86. § (2) bekezdés c)* pontja értelmében **a nappali ellátást**, mint szociális alapszolgáltatást minden **tízezer főnél magasabb lakosságszámú települési önkormányzatnak biztosítania kell, azon rászoruló személyek részére, akik segítséget igényelnek önálló életvitelük fenntartásához**. A nappali ellátás elkülönült célcsoportjai: idősek, fogyatékkal élők, pszichiátriai betegek, szenvedélybetegek, hajléktalanok.

**Cegléd Város Önkormányzata a Baptista Tevékeny Szeretet Misszióval** a 140/2020. (IX. 24.) Ök. határozat, valamint a 152/2020. (XII. 17.) és 153/2020. (XII. 17.) polgármesteri határozat alapján, **2020. december 22-én kötött Ellátási Szerződés útján biztosítja a szenvedélybetegek valamint a pszichiátriai betegek részére** a nappali ellátás szolgáltatást. Szolgáltató a fenti tevékenységét az Új Esély Központ (2700 Cegléd, Bajcsy-Zsilinszky u. 26.) intézmény keretein belül látja el.

Az intézmény a Szoc. tv. 57. § (1) bekezdés j) pontjában, a 65/F. § (1) bekezdés b) pontjában; illetve *a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet* 83 - 84. §-aiban foglalt szociális alapszolgáltatásokat nyújtja: szenvedélybetegek nappali ellátása, pszichiátriai betegek nappali ellátása.

**Az ellátási szerződések 15. pontja értelmében** **a Szolgáltató** az Önkormányzat felé a nappali ellátást biztosító intézmény működéséről évente egy alkalommal beszámol. A szerződés hivatkozott pontja értelmében Szolgáltató **elkészítette 2024. évi tevékenységéről szóló beszámolóját, melyet előterjesztésünkhöz elektronikus kézbesítéssel mellékelünk.**

Jelen előterjesztést a **Humán Bizottság** tárgyalja. A HB véleménye a Képviselő-testület ülésén helyben osztott jegyzőkönyvi kivonat formájában kerül ismertetésre. Az ülésekre meghívást kap az intézmény vezetője.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján, - figyelemmel a KT SzMSz 59. §-ra - **egyszerű** többségű szavazati arányt igényel.

Cegléd, 2025. április 23.

Dr. Csáky András

polgármester

Láttam: Hegedűs Ágota

alpolgármester

**HATÁROZATI JAVASLAT**

**Cegléd Város Önkormányzatának Képviselő-testülete**

1. Elfogadja a - 2020. december 22-én létrejött Ellátási Szerződés 15. pontjára tekintettel benyújtott - Baptista Tevékeny Szeretet Misszió fenntartásában működő Új Esély Központ (*2700 Cegléd, Bajcsy-Zsilinszky u. 26*.) 2024. évi beszámolóját.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatról értesülnek:

1. Ceglédi Közös Önkormányzatai Hivatal - Pénzügyi Iroda – helyben

2. Ceglédi Közös Önkormányzatai Hivatal - Szervezési Iroda ügyintéző – helyben - és általa:

3. Baptista Tevékeny Szeretet Misszió Új Esély Központ – Cegléd, Bajcsy Zs. út 26.

Az előterjesztést láttam:

Dr. Diósgyőri Gitta

címzetes főjegyző