

**Cegléd Város Önkormányzatának Polgármesterétől**

2700 Cegléd, Kossuth tér1.

Levélcím: 2701 Cegléd, Pf.: 85.

Tel.: 06-53/ 511-400, Fax: 511-406, E-mail: polgarmester@cegledph.hu

Iktatószám: C/2198/2025. **Tárgy:** a ceglédi TEK XIV. számú felnőtt háziorvosi

Előterjesztő: dr. Csáky András polgármester körzet rendelési idő módosítása

Szakmai előterjesztő: Jáger Mária vezető-főtanácsos

Ügyintéző: Makai Viktória vezető-főtanácsos

**ELŐTERJESZTÉS**

**Cegléd Város Önkormányzata Képviselő-testületének**

**2025. május 15–ei ülésére**

**Tisztelt Képviselő-testület!**

Előzmény: A ceglédi TEK XIV. számú felnőtt háziorvosi alapellátási körzet szolgáltatója, a PERFECT-MED Tanácsadó és Szolgáltató Korlátolt Felelősségű Társaság (továbbiakban: PERFECT-MED Kft.) ügyvezetője, személyes ellátásra kötelezett háziorvosa dr. Habony Norbert 2025. március 27. napján a Pest Vármegyei Kormányhivatal Ceglédi Járási Hivatal Járási Népegészségügyi Osztályához bejelentette a rendelési idő változását, melyet a Hatóság tudomásul vett.

Dr. Habony Norbert háziorvosi 2025.április 3. napjától a körzet rendelési idejét a - betegforgalom igényei miatt – az alábbiak szerint változtatta meg:

*Rendelési idő:*

*Hétfő: 8:00 – 18:00 óráig*

*Kedd: 8:00 – 18:00 óráig*

*Szerda: 8:00 – 18:00 óráig*

*Csütörtök: 8:00 – 18:00 óráig*

*Péntek: 8:00 – 12:00 óráig*

A fenti okra hivatkozással a PERFECT-MED Kft-vel a 2019. november 26-án létrejött, 2020. december 18-án módosított feladat-ellátási szerződés ismételt módosítására van szükség.

Kérem a Tisztelt Képviselő-testületet, hogy járuljon hozzá a ceglédi TEK XIV. számú felnőtt háziorvosi körzet Szolgáltatójának kérelméhez, és engedélyezze a körzet zavartalan működtetése érdekében a rendelési idő megváltoztatását.

Az előterjesztést **a Humán Bizottság véleményezi.** A HB véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal *Magyarország helyi önkormányzatairól szóló 2011. évi CLXXXIX. törvény* (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján - figyelemmel a KT. SzMSz 59. §-ára - **egyszerű** szavazati arányt igényel.

Cegléd, 2025. április 23.

Dr. Csáky András

polgármester

Láttam:

Hegedűs Ágota

alpolgármester

**Határozati javaslat**

**Cegléd Város Önkormányzatának Képviselő-testülete**

1. Tudomásul veszi dr. Habony Norbert, a PERFECT-MED Kft. ügyvezetőjének (2700 Cegléd, Köztársaság utca 19.), mint személyes ellátásra kötelezett háziorvos bejelentését a körzet megváltozott rendelési idejére vonatkozóan, miszerint 2025. április 3-ától a rendelés idő az alábbiak szerint módosult:

Hétfő: 8:00 – 18:00 óráig

Kedd: 8:00 – 18:00 óráig

Szerda: 8:00 – 18:00 óráig

Csütörtök: 8:00 – 18:00 óráig

Péntek: 8:00 – 12:00 óráig

1. Felhatalmazza a Polgármestert a ceglédi TEK XIV. számú felnőtt háziorvosi alapellátási körzet működtetésére a 2019. november 26-án létrejött és a 176/2020. (XII. 17.)polgármesteri határozat alapján, és 2020. december 18-án módosított Feladat-ellátási Szerződés 1. pontban hivatkozott bejelentésnek, valamint a hatályos jogszabályoknak megfelelő módosítására, és aláírására.
2. Utasítja a Ceglédi Közös Önkormányzati Hivatalt, hogy a szükséges intézkedéseket tegye meg!

Határidő: azonnal Felelős: dr. Csáky András polgármester

A határozatot kapják:

1. Ceglédi Közös Önkormányzati Hivatal Szervezési iroda és általa:

2. PERFECT-MED Kft. - Dr. Habony Norbert ügyvezető (2700 Cegléd, Köztársaság utca 19.)

3. Pest Megyei Kormányhivatal Járási Hivatala Népegészségügyi Osztálya - Helyben

4. Ceglédi Közös Önkormányzati Hivatal Pénzügyi iroda - Helyben

5. Irattár

Az előterjesztést láttam:

Dr. Diósgyőri Gitta

címzetes főjegyző