

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: polgarmester@cegledph.hu

Iktatószám: C/17633/2025. **Tárgy:** SOS Gyermekfalu Magyarországi Alapítvány

Előterjesztő: Dr. Csáky András polgármester szakmai beszámolója a 2024. évi feladatellátásról

Szakmai előterjesztő: Pechan Szabolcs ügyvezető igazgató **Melléklet:** szakmai beszámoló

Ügyintéző: Makai Viktória vezető-főtanácsos (*elektronikus kézbesítéssel*)

**ELŐTERJESZTÉS**

Cegléd Város Önkormányzata Képviselő-testületének

2025. május 15-ei ülésére

**Tisztelt Képviselő-testület!**

*A gyermekek védelméről és a gyámügyi igazgatásról szóló 1997. évi XXXI. törvény 94. § (3) bekezdés b) pontja* alapján **az a települési önkormányzat, melynek területén húszezernél több állandó lakos él, gyermekek átmenti otthonát köteles működtetni**.

Cegléd Város Önkormányzata **az SOS Gyermekfalu Magyarországi Alapítványával** (*továbbiakban: Szolgáltató*) a 215/2018. (VII. 26.) Ök. határozata alapján **kötött feladat-ellátási szerződés útján**, 2018. október 1. óta biztosítja a gyermekek átmeneti otthona szolgáltatást. A 2018. augusztus 16-án, 5 év határozott időtartamra megkötött **feladat-ellátási szerződés 2023. október 1. napjától határozatlan idejű**re módosult. Erről a Képviselő-testület 292/2023. (IX.14.) Ök. határozat 3.) pontjában döntött.

A Szolgáltató a fenti tevékenységét az SOS Gyermekfalu Kuckó Gyermekek Átmeneti Otthona (6000 Kecskemét, Vízmű u. 22.) intézmény keretein belül látja el.

A feladat-ellátási szerződés 14. pontja értelmében: „*Fenntartó vállalja továbbá, hogy a feladat ellátásról minden év április 30-ig részletes szakmai beszámolót készít Megbízó részére, melyet Cegléd Város Önkormányzat Képviselő-testülete megtárgyal. Amennyiben a Képviselő-testületnek az ellátással kapcsolatban javaslata van, a Fenntartó az ellátás biztosításakor köteles azt figyelembe venni.”*

A szerződés hivatkozott pontja értelmében Szolgáltató elkészítette 2024. évi tevékenységéről szóló beszámolóját, melyet előterjesztésünkhöz mellékelünk.

Jelen előterjesztést a **Humán Bizottság** tárgyalja. A HB véleménye a Képviselő-testület ülésén kerül kiosztásra, jegyzőkönyvi kivonat formájában. Az ülésekre meghívást kap az ügyvezető igazgató.

A döntéshozatal a *Magyarország helyi önkormányzatairól szóló 2011. évi CLXXXIX. törvény* (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján, - figyelemmel a KT SzMSz 59. §-ára - **egyszerű** többségű szavazati arányt igényel.

Cegléd, 2025. április 23.

Dr. Csáky András

polgármester

Láttam: Hegedűs Ágota

alpolgármester

**HATÁROZATI JAVASLAT**

**Cegléd Város Önkormányzatának Képviselő-testülete**

1. Elfogadja az SOS Gyermekfalu Magyarországi Alapítványa fenntartásában működő SOS Gyermekfalu Kuckó Gyermekek Átmeneti Otthonának 2024. évi beszámolóját, a 215/2018. (VII. 26.) Ök. határozat alapján, 2018. augusztus 16-án megkötött Feladat-ellátási Szerződés 14. pontjára tekintettel.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatról értesülnek:

1. Ceglédi Közös Önkormányzati Hivatal - Pénzügyi Iroda – helyben

2. Ceglédi Közös Önkormányzatai Hivatal - Szervezési Iroda ügyintéző – helyben - és általa:

3. SOS Gyermekfalu Magyarországi Alapítványa

Az előterjesztést láttam:

Dr. Diósgyőri Gitta

címzetes főjegyző