

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: polgarmester@cegledph.hu

Iktatószám: C/25144/2025. **Tárgy:** IRMÁK Közhasznú Nonprofit Kft. 2024. évi

Előterjesztő: Dr. Csáky András polgármester beszámolója

Szakmai előterjesztő: Szebenszki Bence cégvezető **Melléklet**: beszámoló (*elektronikus formában*)

Ügyintéző: Makai Viktória vezető-főtanácsos

**ELŐTERJESZTÉS**

Cegléd Város Önkormányzata Képviselő-testületének

2025. április 10-ei ülésére

**Tisztelt Képviselő-testület!**

*A szociális igazgatásról és szociális ellátásról szóló 1993. évi III. törvény* (a továbbiakban: Szoc. tv.) 86. § (2) bekezdés *c)* pontja alapján a települési önkormányzat – *a tízezer főnél több állandó lakossal rendelkező települések esetében -* köteles gondoskodni a Szoc. tv. 65/F. § (1) bekezdésében meghatározott nappali ellátás biztosításáról:

***„65/F. §*** *(1)* ***A nappali ellátás*** *hajléktalan személyek és* ***elsősorban a saját otthonukban élő,***

*a) tizennyolcadik életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek,*

*b) az Szt. 93. § (4) bekezdése szerinti kivétellel a tizennyolcadik életévüket betöltött, fekvőbeteg-gyógyintézeti kezelést nem igénylő pszichiátriai betegek, illetve szenvedélybetegek,*

***c) harmadik életévüket betöltött, önkiszolgálásra részben képes vagy önellátásra nem képes, de felügyeletre szoruló fogyatékos, illetve autista személyek*** *részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezi az ellátottak – ide nem értve az idős személyeket – napközbeni étkeztetését.”*

Cegléd Város Önkormányzata az IRMÁK Közhasznú Nonprofit Korlátolt Felelősségű Társasággal (a továbbiakban: Szolgáltató) 2005. szeptember 16-án kötött Ellátási Szerződés útján biztosítja **fogyatékkal élő ceglédi illetőségű személyek nappali ellátását**, valamint **támogatja** az ellátás igénybevételét segítő **szállítási szolgáltatást**, ideértve a személyi segítés és speciális személyszállítás biztosítását.

Az Ellátási szerződés 9. pontja értelmében:

„*Szolgáltatást végző évente egyszer, március 31-ig köteles írásban beszámolni Cegléd Város Önkormányzat Képviselő-testületének a jelen szerződés alapján átvállalt feladattal kapcsolatos szakmai munkájáról. A beszámolónak tartalmaznia kell az Önkormányzat rendelkezésére álló férőhelyeket igénybevevőktől származó panaszokat és azok kivizsgálásának eredményét is.”*

**A szerződés értelmében a szolgálat elkészítette 2024. évi tevékenységéről szóló szakmai beszámolóját, melyet előterjesztésünkhöz mellékelünk.**

Jelen előterjesztést a **Humán Bizottság** tárgyalja. A bizottság véleménye a Képviselő-testület ülésén kerül kiosztásra, jegyzőkönyvi kivonat formájában. Az ülésekre meghívást kap a Kft. ügyvezetője.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján, - figyelemmel a KT SzMSz 59. §-ra - **egyszerű** többségű szavazati arányt igényel.

Cegléd, 2025. április 23.

Dr. Csáky András

Láttam: Hegedűs Ágota polgármester

alpolgármester

**Határozati javaslat**

**Cegléd Város Önkormányzatának Képviselő-testülete**

1. Elfogadja az IRMÁK Közhasznú Nonprofit Kft. (2730 Albertirsa, Dózsa György u 26.) Támogató Szolgálatára és a fogyatékos személyek nappali ellátására irányuló tevékenységének 2024. évi szakmai munkájáról szóló beszámolóját, a 2005. szeptember 16-án megkötött Ellátási Szerződés 9. pontjára hivatkozással.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatról értesülnek:

1. Pénzügyi Iroda - helyben
2. Szervezési Iroda ügyintéző – helyben - és általa:
3. IRMÁK Közhasznú Nonprofit Szolgáltató

Az előterjesztést láttam:

Dr. Diósgyőri Gitta

címzetes főjegyző