

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: polgarmester@cegledph.hu

Várm

Iktatószám: C/2375/2025. **Tárgy:** Magyar Vöröskereszt Pest Vármegyei Szervezetének

Előterjesztő: Dr. Csáky András polgármester beszámolója a - „Gondoskodás” Hajléktalanokat Ellátó Intézmény

Szakmai előterjesztők: Szlankó Andrea intézményvezető 2024. évi feladatellátásáról

Ügyintéző: Makai Viktória vezető-főtanácsos **Melléklet:** beszámoló (*elektronikus kézbesítéssel*)

**ELŐTERJESZTÉS**

Cegléd Város Önkormányzata Képviselő-testületének

2025. május 15-ei ülésére

**Tisztelt Képviselő-testület!**

*A szociális ellátásokról szóló 1993. évi III.* törvény 86. § (2) bekezdés c) d) pontjában foglaltak szerint a tízezer, valamint **harmincezer főnél több állandó lakossal rendelkező település önkormányzata hajléktalan személyeknek *nappali ellátást, éjjeli menedékhelyet, átmeneti szállást köteles biztosítani****.*

**Cegléd Város Önkormányzata a Magyar Vöröskereszt Pest Vármegyei Szervezetével** (továbbiakban: Szolgáltató) a 80/2017. (III. 2.) Ök. határozat, valamint a 67/2018. (III. 22.) Ök. határozat alapján kötött **Ellátási Szerződés útján biztosítja** a fenti szolgáltatásokat.

A Szolgáltató az átmeneti szállás, éjjeli menedékhely, nappali melegedő működtetését a fenntartásában működő „Gondoskodás” Hajléktalanokat Ellátó Intézmény (2700 **Cegléd, Dugovics u. 2/a.**) keretein belül látja el.

A **2017. március 8-án kelt Ellátási Szerződés** 17. pontjában foglaltaknak megfelelően Szlankó Andrea intézményvezető benyújtotta az intézmény 2024. évi tevékenységéről szóló beszámolóját, melyet előterjesztésünkhöz mellékelünk.

Jelen előterjesztést a **Humán Bizottság** tárgyalja. A HB véleménye a Képviselő-testület ülésén kerülnek kiosztásra, jegyzőkönyvi kivonat formájában. Az ülésekre meghívást kap az intézményvezető.

A döntéshozatal *a Magyarország helyi önkormányzatairól szóló 2011. évi CLXXXIX. törvény* (Mötv.) 46. § (1) bekezdése alapján, a (2) bekezdésben foglaltakra figyelemmel nyilvános ülés keretében, az 50. § rendelkezései alapján, - figyelemmel a KT SzMSz 59. §-ára - egyszerű többségű szavazati arányt igényel.

Cegléd, 2025. április 23.

Láttam: Hegedűs Ágota Dr. Csáky András

alpolgármester polgármester

**HATÁROZATI JAVASLAT**

**Cegléd Város Önkormányzatának Képviselő-testülete**

1. Elfogadja a Magyar Vöröskereszt Pest Vármegyei Szervezetének fenntartásában működő **„Gondoskodás” Hajléktalanokat Ellátó Intézmény** 2024. évi beszámolóját a 80/2017. (III. 2.) Ök. határozat alapján, 2017. március 8-án létrejött Feladat-ellátási Szerződés 17. pontjára hivatkozással.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

Az előterjesztést láttam:

Dr. Diósgyőri Gitta

címzetes főjegyző